Լոուրենս Սամերս

Լոուրենս Հենրի «Լարրի» Սամերս (անգլ.՝ Lawrence Henry Summers, նոյեմբերի 30, 1954(1954-11-30), Նյու Հեյվեն, Կոնեկտիկուտ, ԱՄՆ), ամերիկացի տնտեսագետ, Ազգային տնտեսական խորհրդի տնօրեն (2009 թվականի հունվարի 20-ից 2010 թվականի դեկտեմբեր)։ Բիլդերբերգի ակումբի, Միջազգային հարաբերությունների հարցերով խորհրդի անդամ, ֆինանսների նախարար Քլինթոնի իշխանության օրոք, Համաշխարհային բանկի գլխավոր տնտեսագետ, Հարվարդի համալսարանի նախկին նախագահ, Brookings Institute (Բրուքինգս ինստիտուտի) տնօրենների խորհրդի անդամ, լինելով Միջազգային արժույթի հիմնադրամի աշխատող՝ գլոբալիզացիայի կողմնակից է, Դեյվիդ Ռոքֆելլերի հովանավորյալն է, Ռոբերտ Ռուբինի աշակերտը։


== Կենսագրություն ==
Լոուրենս Սամերսը ծնվել է տնտեսագետներ Անիտա (օրիորդական ազգանունը՝ Էրոու) և Ռոբերտ Սամերսների ընտանիքում։ Ազգական է Նոբելյան մրցանակի երկու դափնեկիրների․ նրա հորեղբայրն է Պոլ Սամուելսոնը, քեռին՝ Քեննեթ Էրրոուը։ Սամմերսը ծնվել է Լեհաստանից և Ռումինիայից ներգաղթածների ժառանգների հրեական ընտանիքում։ Նրա հայրը Սամուելսոն ազգանունը փոխել է Սամերս ազգանունով։ Լոուրենս Սամերսը Մասաչուսեթսի տեխնոլոգիական ինստիտուտում ստացել է բակալավրի (1975), Հարվարդի համալսարանում՝ փիլիսոփայության դոկտորի աստիճան (1982):


== Ակադեմիական կարիերա ==
1983 թվականին Սամերսը դարձել է Հարվարդի համալսարանի պատմության մեջ ամենաերիտասարդ պրոֆեսորը (28 տարեկանում), իսկ 2001-2006 թվականներին եղել է նրա նախագահը։


== Պետական կարիերա ==
Սամերսը եղել է Համաշխարհային բանկի գլխավոր տնտեսագետ (1991-93), ԱՄՆ ֆինանսների քարտուղար (1999-2001)։
ԱՄՆ նախագահ Բարաք Օբաման առաջադրել է Լոուրենս Սամերսի թեկնածությունն Ազգային տնտեսական խորհրդի ղեկավարի պաշտոնում։ 2009 թվականին հունվարի 20-ին Լոուրենս Սամերսն սկսել է աշխատել որպես խորհրդի նախագահ։ Սկզբում նա պայմանավորվել է, որ կաշխատի այդ պաշտոնում մեկ տարի, բայց դրանից հետո նա համաձայնել է մնալ, որպեսզի մասնակցի ֆինանսական կարգավորման բարեփոխումների անցկացմանը։ Երբ Սամերսը հայտարարեց, որ 2010 թվականի վերջին թողնելու է պաշտոնը, Բարաք Օբաման ասել է, որ նա «օգնել է երկիրը 1930-ական թվականների վատագույն ռեցեսիայի խորքերից տանել դեպի տնտեսական աճ» և ավելացրել է, որ ինքը հետագայում կդիմի Սամերսի խորհրդատվությունը «ոչ պաշտոնական հիմունքներով»։
2013 թվականին նրա թեկնածությունը դիտարկվել է ԱՄՆ նախագահ Բարաք Օբամայի կողմից որպես դաշնային պահուստների համակարի նախագահի պաշտոնում Բեն Բերնանկեին փոխարինող, որի պաշտոնավարման երկրորդ ժամկետն ավարտվելու էր 2014 թվականի հունվարին։ Սամերսը համարվում էր Օբամայի թիմի կողմից սատարվող առաջատար թեկնածուն, մասնավորապես նրա թեկնածությունը պաշտպանում էր ԱՄՆ ֆինանսների նախկին նախարար Թիմոթի Գայթները։ Սակայն, 2013 թվականի սեպտեմբերի 15-ին Սամերսը չեղարկել է իր թեկնածությունը։ Ընդունելով այդ դիմումը՝ Օբաման նրան անվանել է իր թիմի առանցքային անդամ, որն օգնել է Միացյալ Նահանգներին հաղթահարել ամենալուրջ ճգնաժամև (Համաշխարհային ֆինանսատնտեսական ճգնաժամը) Մեծ դեպրեսիայի ժամանակներից ի վեր և նշում է, որ ինքը միշտ երախտապարտ կլինի Սամերսին։


== Հասարակական գործունեություն ==
«Երեսունի խմբի» անդամ է։
Բազմիցս դարձել է տարբեր սկանդալների մասնակից։ Նրա անունը կապվում է Ուոլ սթրիթի հետ։
Մեծ գումարի դիմաց որպես խոսնակ-ֆրիլանսեր հանդես է եկել ֆինանսական տարբեր կոնգլոմերատների օգտին, որոնցից են՝ JPMorgan Chase, Գոլդման Սաքս, Lehman Brothers և Merrill Lynch:


== Մրցանակներ ==
Ալան Ուոթերմանի մրցանակ (1987),
Ջոն Բեյթս Քլարկի մեդալ (1993)։


== Հիմնական աշխատանքներ ==
«Գործազրկության ընկալումը» (Understanding Unemployment, 1990),
«Բարեփոխում Արևելյան Եվրոպայում» (Reform in Eastern Europe (1991, Օլիվյե Բլանշարի, Փոլ Կրուգման և Ռ․ Լեյյարդ)։


== Ծանոթագրություն ==


== Արտաքին հղումներ ==
Լոուրենս Սամերսի կենսագրությունը Հարվարդի համալսարանի կայքում Archived 2011-08-12 at the Wayback Machine.